OpenLLM-France/wikimedia huggingface dataset:
# Highlands (Carolina del Nord)

Highlands és una població dels Estats Units a l'estat de Carolina del Nord. Segons el cens del 2000 tenia 909 habitants.

## Demografia

Segons el cens del 2000, Highlands tenia 909 habitants, 445 habitatges i 253 famílies. La densitat de població era de 57,9 habitants per km².
Dels 445 habitatges en un 18% hi vivien nens de menys de 18 anys, en un 48,8% hi vivien parelles casades, en un 6,1% dones solteres, i en un 43,1% no eren unitats familiars. En el 36,9% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,66.
Per edats la població es repartia de la següent manera: un 16,4% tenia menys de 18 anys, un 5,4% entre 18 i 24, un 19,9% entre 25 i 44, un 33,4% de 45 a 60 i un 24,9% 65 anys o més.
L'edat mediana era de 51 anys. Per cada 100 dones de 18 o més anys hi havia 84,5 homes.
La renda mediana per habitatge era de 33.750 $ i la renda mediana per família de 46.875 $. Els homes tenien una renda mediana de 31.964 $ mentre que les dones 20.662 $. La renda per capita de la població era de 24.120 $. Entorn del 4,2% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Highlands». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Andreu Joan Martínez i Hernández

Andreu Joan Martínez (Barcelona, 1964) és un polític català, director dels Mossos d'Esquadra entre juny del 2018 i setembre del 2019.
Llicenciat en Dret per la UB, va fer d'advocat del tercer sector del 1992 al 2000. Fou formador de l'Escola d'Administració Pública de Catalunya des del 2004 i professor de Dret Administratiu a la UPF. Entre 2002 i 2003 va formar persones amb discapacitat intel·lectual contractats per la Generalitat. Del 2002 al 2011 ser cap del servei de gestió administrativa de l'Institut de Seguretat Pública de Catalunya. També va ser cap de la secció de gestió administrativa del Servei Territorial de Carreteres de Política Territorial entre 1992 i 1998 i del Servei Territorial de Trànsit a Tarragona entre 2000 i 2002.
El 2011 el conseller d'Interior Felip Puig el va nomenar Director general de Seguretat en substitució de Joan Delort, després de la renúnica de Xavier Crespo a asumir el càrrec. El 2013 va formar part de la candidatura de Marc Monells per presidir CDC de Sant Cugat del Vallès. Al costat de Brauli Duart va treballar a la Corporació Catalana de Mitjans Audiovisuals. Duart era president de la CCMA i Martínez director d'Estratègia. El conseller d'Interior Miquel Buch el va nomenar director de la policia el juny del 2018, càrrec en el qual va substituir Pere Soler i Campins, que havia estat cessat en aplicació de l'article 155.
Va dimitir el setembre de 2019, al·legant que ja havia fet la feina que tenia encarregada. Fou substituït per Pere Ferrer, cap del gabinet del conseller d'Interior, Miquel Buch

## Referències

* ↑ EFE «Felip Puig pone al frente de Seguridad a Andreu Joan Martínez Hernández» (en castellà). El País [Madrid], 01-03-2011. ISSN: 1134-6582.
* 1 2 Món, El. «Andreu Joan Martínez es perfila com a director general de la policia» (en anglès). Arxivat de l'original el 2018-07-07. [Consulta: 16 març 2019].
* ↑ «Andreu Joan Martínez, directivo de TV3, se pondrá al frente de la dirección general de los Mossos» (en castellà), 04-06-2018. [Consulta: 16 març 2019].
* 1 2 «Andreu Martínez dirigirà els Mossos». [Consulta: 16 març 2019].
* 1 2 «El santcugatenc Andreu Martínez, nou director general dels Mossos d'Esquadra» (en anglès). [Consulta: 16 març 2019].
* ↑ «Dimiteix el director general dels Mossos, Andreu Martínez». [Consulta: 1r octubre 2019].
# Montes Arquimedes

Els Montes Arquimedes són una cadena muntanyenca de la cara visible de la Lluna, situada en la part oriental del Mare Imbrium, prop del cràter Arquimedes, d'on ha pres el nom. El seu epònim fa referència al físic i matemàtic grec Arquimedes, sent aprovat per la Unió Astronòmica Internacional en 1976.

## Descripció

La cadena muntanyenca està delimitada a l'est pel Palus Putredinis i al nord pel cràter Arquimedes de 81 km de diàmetre. Més cap al sud i a l'est es troben els Montes Apenninus, la més important serralada lunar. Els Montes Arquimedes ocupen una àrea amb un diàmetre màxim de 146.54 km, amb una orientació nord-est-sud-oest. Alguns dels pics d'aquesta cadena aconsegueixen altures de fins a 2000 m, molt menys que els cims dels propers Montes Apenninus, i cap d'ells ha rebut denominació específica.
Aquesta cadena muntanyenca sembla constituir un dels fragments supervivents de l'anell muntanyenc central, d'un conjunt original de tres, formats per l'impacte que va causar la creació de la conca del Mare Imbrium fa uns 3850 milions d'anys.

## Vegeu també

* Selenografia
* Geologia de la Lluna

## Referències

* ↑ «Montes Archimedes» (en anglès). Gazetteer of Planetary Nomenclature. [Consulta: 22 juny 2018].
* ↑ «Mapa LAC-41» (en anglès). Gazetteer of Planetary Nomenclature. [Consulta: 22 juny 2018].

## Enllaços externs

* «Digital Lunar Orbiter Photographic Atles of the Moon» (en anglès). [Consulta: 22 juny 2018].
* «LROC :: QuickMap - Targeting Mapa LROC» (en anglès). [Consulta: 22 juny 2018].
# Monserrato (Agrigent)

Monserrato és una vila siciliana, d'uns 4.000 habitants, situada a 100 metres sobre el nivell del mar, frazione del municipi d'Agrigent, a l'illa de Sicília.
El seu topònim és d'origen català, atesa la seva relació amb el culte a la Mare de Déu de Montserrat, patrona de Catalunya. Fins fa uns segles, en aquest indret, hi havia una església dedicada a l'advocació catalana.
La localitat es troba a uns 2 kilòmetres del centre d'Agrigent i limita amb la molt propera població de Villaseta, a uns 200 metres, a més de Montapertura i Quadrivio Spinasanta, a uns 3,5 km. També limita amb el municipi veí de Porto Empedocle, a uns 1,3 km.

## Història

El topònim del lloc és català atès que fins fa uns segles, en aquest mateix indret, s'aixecava una antiga església dedicada a la Mare de Déu de "Monserrato" (traducció italiana de la Mare de Déu de Montserrat), avui ja feta desaparèixer, que fou construïda durant l'època de la dominació catalana de l'illa i en record de l'important monestir de Catalunya, a la Serra de Montserrat.
La Mare de Déu de Montserrat és la patrona de Catalunya i fou la patrona d'Espanya fins al segle XVIII. El topònim Montserrat ha estat traduït a moltes llengües per referir als monestirs fundats pels dominicans catalans arreu del món, com per exemple Monserrate, a Bogotà, Colòmbia, o Monte Serrato, a Viena i a Praga, entre molts d'altres casos.
Actualment, la vila ha incorporat un barri residencial construït després de l'esllavissada del 1966 i que va acollir les famílies dels sense sostre de l'antic barri de Rabato. S'aixeca en un punt històric, l'antic Colle Toro, on es creu que es van situar els campaments cartaginesos durant el setge d'Agrigent, l'any 406 aC. C., i dels romans, envers el 210 a. C., amb motiu de la seva conquesta definitiva d'aquesta zona.

## Arquitectura civil

Monserrato és connectat amb el poble de Villaseta pel viaducte d'Akragas.
# Bois-d'Arcy (Yonne)

Bois-d'Arcy és un municipi francès, situat al departament del Yonne i a la regió de Borgonya - Franc Comtat. L'any 2007 tenia 35 habitants.

## Demografia
### Població

El 2007 la població de fet de Bois-d'Arcy era de 35 persones. Hi havia 12 famílies, de les quals 4 eren parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 13 eren l'habitatge principal de la família, 12 eren segones residències i 2 estaven desocupats. Tots els 27 habitatges eren cases. Dels 13 habitatges principals, 12 estaven ocupats pels seus propietaris i 1 estava cedit a títol gratuït; 1 tenia dues cambres, 2 en tenien tres, 4 en tenien quatre i 6 en tenien cinc o més. 12 habitatges disposaven pel capbaix d'una plaça de pàrquing. A 5 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bois-d'Arcy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 21 persones, 17 eren actives i 4 eren inactives. De les 17 persones actives 14 estaven ocupades (7 homes i 7 dones) i 3 estaven aturades (2 homes i 1 dona). De les 4 persones inactives 2 estaven jubilades i 2 estaven estudiant.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Bois-d'Arcy a l'INSEE.
* Évolution et structure de la population Fitxa amb el detall de dades de Bois-d'Arcy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bois-Sainte-Marie

Bois-Sainte-Marie és un municipi francès, situat al departament de Saona i Loira i a la regió de Borgonya - Franc Comtat. L'any 2007 tenia 197 habitants.

## Demografia
### Població

El 2007 la població de fet de Bois-Sainte-Marie era de 197 persones. Hi havia 41 famílies, de les quals 12 eren unipersonals (4 homes vivint sols i 8 dones vivint soles), 17 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 40 eren l'habitatge principal de la família, 20 eren segones residències i 9 estaven desocupats. 62 eren cases i 7 eren apartaments. Dels 40 habitatges principals, 29 estaven ocupats pels seus propietaris i 10 estaven llogats i ocupats pels llogaters; 4 tenien dues cambres, 5 en tenien tres, 9 en tenien quatre i 21 en tenien cinc o més. 27 habitatges disposaven pel capbaix d'una plaça de pàrquing. A 25 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bois-Sainte-Marie el 2009. :
| Homes | Edats | Dones |
| 0 | 95 o + | 6 |
| 5 | 90 a 94 | 13 |
| 6 | 85 a 89 | 15 |
| 8 | 80 a 84 | 4 |
| 12 | 75 a 79 | 8 |
| 21 | 70 a 74 | 9 |
| 14 | 65 a 69 | 5 |
| 9 | 60 a 64 | 9 |
| 5 | 55 a 59 | 3 |
| 5 | 50 a 54 | 2 |
| 5 | 45 a 49 | 4 |
| 3 | 40 a 44 | 2 |
| 2 | 35 a 39 | 4 |
| 2 | 30 a 34 | 5 |
| 3 | 25 a 29 | 4 |
| 2 | 20 a 24 | 2 |
| 3 | 15 a 19 | 2 |
| 3 | 10 a 14 | 2 |
| 3 | 5 a 9 | 2 |
| 2 | 0 a 4 | 1 |

## Economia

El 2007 la població en edat de treballar era de 59 persones, 40 eren actives i 19 eren inactives. De les 40 persones actives 37 estaven ocupades (16 homes i 21 dones) i 3 estaven aturades (2 homes i 1 dona). De les 19 persones inactives 10 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils i 2 d'entitats de l'administració pública.
L'any 2000 a Bois-Sainte-Marie hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bois-Sainte-Marie a l'INSEE.
* Évolution et structure de la population Fitxa amb el detall de dades de Bois-Sainte-Marie a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mollera

Una mollera, torbera baixa, mullera, o torbera topògena és una torbera constituïda per ciperàcies i altres herbes, que es formen en indrets calcaris o silícics, amb aigua neutra o lleugerament bàsica, i rica en nutrients.
Les molses de les torberes baixes no són del tipus sphagnum i depenen solament de la humitat del sòl i no s'eleven per damunt del nivell de l'aigua al contrari del que fan les torberes altes i àcides.

## Referències

* ↑ Gran Enciclopèdia Catalana. Volum 22. Reimpressió d'octubre de 1992. Barcelona: Gran Enciclopèdia Catalana, 1992, p. 426. ISBN 84-7739-064-9.
* ↑ «Taula Sistemàtica i dades bilbliogràfiques de les comunitats vegetals dels Països Catalans» (PDF) p. 409. IEC. [Consulta: 30 juliol 2021].
# Mollau

Mollau (en alsacià Mollo) és un municipi francès, situat a la regió del Gran Est, al departament de l'Alt Rin. L'any 1999 tenia 419 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 437 | 480 | 412 | 397 | 397 | 419 |

## Administració

Llista d'alcaldes :
| Període | Identitat | Partit |
| 2001-2008 | Francis Schirck | |
| 2008- | Raymond Nickler | |
# Molleboon

La molleboon és un menjar dolç típic de la ciutat de Groningen (Països Baixos). Està feta a base de faves. El nom ve de boon ('mongeta') i mol, que és una mena de wok en el qual es rosteixen les faves. La recepta ve probablement de les Índies Orientals Neerlandeses.
El nom molleboon també es refereix als habitants de la ciutat de Groningen. Per designar els representants dels barris s'utilitzaven mollebonen. La persona que n'havia agafat una de color blanc podia ser representant i els que n'agafaven una de negra no. Al Museu de Groningen encara es conserven algunes mollebonen de ceràmica.

## Enllaços externs

* Informació sobre els mollebonen
# Botallackita

La botallackita és un mineral de la classe dels halurs, que pertany al grup de l'atacamita. Rep el seu nom per la seva localitat tipus, la mina Botallack, a la Cornualla, Anglaterra.

## Característiques

La botallackita és un halur de fórmula química Cu₂(OH)₃Cl. Cristal·litza en el sistema monoclínic. Es pot confondre amb la kapellasita, que té un patró de difracció de pols de raigs X similar. Algunes botallackites contenen una mica de zinc, però la relació Zn:Cu mai s'apropa a la de la kapellasita (1:3).
Segons la classificació de Nickel-Strunz, la botallackita pertany a «03.DA: Oxihalurs, hidroxihalurs i halurs amb doble enllaç, amb Cu, etc., sense Pb» juntament amb els següents minerals: atacamita, melanotal·lita, clinoatacamita, hibbingita, kempita, paratacamita, belloïta, herbertsmithita, kapellasita, gillardita, haydeeïta, anatacamita, claringbul·lita, barlowita, simonkol·leïta, buttgenbachita, connel·lita, abhurita, ponomarevita, anthonyita, calumetita, khaidarkanita, bobkingita, avdoninita i droninoïta.

## Formació i jaciments

És un mineral secundari de coure. Va ser descoberta a la mina Botallack, a la localitat homònima del districte de St. Just, a Cornualla, Anglaterra. Ha estat descrita en altres indrets del Regne Unit, a l'Illa de Man, Irlanda, Grècia, Alemanya, França, Àustria, als Estats Units, Canadà, Xile, Sud-àfrica, el Kazakhstan, el Japó, Austràlia i l'oceà Atlàntic.

## Referències

* ↑ «Botallackite» (en anglès). Mindat. [Consulta: 20 novembre 2017].
# Molí de la Lloma (Massamagrell)

El Molí de la Lloma o Molí de Dalt, en contraposició al proper Moli de Baix, fou un molí fariner i arrosser situat en el terme municipal de Massamagrell, a la comarca de l'Horta Nord. Es localitza a l'oest de la població entre el poble i el barri de la Magdalena, on es troba el Convent de la Magdalena. Estava alimentat per la séquia de Montcada.
Possiblement d'origen medieval i uns dels molins més antics de l'horta de València, apareix citat com a tal per primera vegada l'any 1625 al pagament d'obres a l'assut.
El seu estat de conservació es acceptable i patit diversos canvis al llarg del temps i la desaparició de gran part de la maquinària. Va estar en ús fins 1945 i posteriorment vinculat com a edifici agrícola i particular.

## Referències

* ↑ «AVAM: Càtaleg de Molins Valencians. Molí de la Lloma1/2.». Arxivat de l'original el 2006-02-12. [Consulta: 6 maig 2017].
* ↑ «AVAM: Càtaleg de Molins Valencians. Molí de la Lloma 2/2.». Arxivat de l'original el 2004-12-15. [Consulta: 6 maig 2017].
* ↑ «Molí de la Lloma (Massamagrell)». Fichas de elementos de arquitectura hidráulica.
# Montserrat Reixach i Canalies

Montserrat Reixach i Canalies, coneguda senzillament com a Montse Reixach (1945 - La Vall de Bianya, Garrotxa, 15 de juliol de 2022) fou una política catalana.
Montse Reixach fou alcaldessa de La Vall de Bianya. Va ser una de les primeres dones a encapçalar una alcaldia a tot l'Estat espanyol. Reixach ocupà el càrrec el 17 de maig de 1973, anys abans de la fi del franquisme. La seva condició de dona i alcaldessa en l'època no va ser estrany a la Vall de Bianya, ja que Reixach era molt activa en el poble i era molt coneguda entre els veïns. Destacava la seva proximitat a l'hora d'exercir l'alcaldia. Va ser alcaldessa sis anys, fins al 1979. El seu mandat (1973-1979) coincidí així amb la fi de la dictadura i l'inici del període de recuperació de la democràcia.

## Referències

* ↑ «Mor l'exalcaldessa de la Vall de Bianya Montse Reixach a l'edat de 77 anys». Garrotxa Digital, 11-07-2022 [Consulta: 3 octubre 2022].
* ↑ Murlà i Giralt, Josep. «Sota el règim franquista». A: La Vall de Bianya. Girona: Diputació de Girona, 1995, pàgs. 82-83. ISBN 84-8067-054-1 [Consulta: 3 octubre 2022].
* ↑ Clara, Josep «Les últimes eleccions del franquisme: la minielecció d'alcaldes de 1976». Annals de l'Institut d'Estudis Gironins, Vol. 46, 2005, påg. 225. ISSN: 2339-9937 [Consulta: 3 octubre 2022].
* ↑ «Necrològiques: La Vall de Bianya, Montserrat Reixach i Canalies». Diari de Girona, 15-07-2022 [Consulta: 4 octubre 2022].
# Bolivar (Nova York)

Bolivar és una població dels Estats Units a l'estat de Nova York. Segons el cens del 2000 tenia 1.173 habitants.

## Demografia

Segons el cens del 2000, Bolivar tenia 1.173 habitants, 451 habitatges, i 294 famílies. La densitat de població era de 603,9 habitants/km².
Dels 451 habitatges en un 36,4% hi vivien nens de menys de 18 anys, en un 43,5% hi vivien parelles casades, en un 15,5% dones solteres, i en un 34,8% no eren unitats familiars. En el 30,2% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,27.
Per edats la població es repartia de la següent manera: un 31,2% tenia menys de 18 anys, un 10% entre 18 i 24, un 25,9% entre 25 i 44, un 19% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 92,1 homes.
La renda mediana per habitatge era de 29.286 $ i la renda mediana per família de 36.442 $. Els homes tenien una renda mediana de 32.019 $ mentre que les dones 20.735 $. La renda per capita de la població era de 12.804 $. Entorn del 18,2% de les famílies i el 20% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolivar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bolivar». American Fact Finder. Oficina del Cens dels Estats Units, 12-01-2010.
# Bolivar (Tennessee)

Bolivar és una població dels Estats Units a l'estat de Tennessee. Segons el cens del 2000 tenia 5.802 habitants.

## Demografia

Segons el cens del 2000, Bolivar tenia 5.802 habitants, 2.161 habitatges, i 1.462 famílies. La densitat de població era de 264,2 habitants/km².
Dels 2.161 habitatges en un 31,4% hi vivien nens de menys de 18 anys, en un 39% hi vivien parelles casades, en un 24,9% dones solteres, i en un 32,3% no eren unitats familiars. En el 30% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,7% tenia menys de 18 anys, un 9% entre 18 i 24, un 25,6% entre 25 i 44, un 21,5% de 45 a 60 i un 17,3% 65 anys o més.
L'edat mediana era de 37 anys. Per cada 100 dones de 18 o més anys hi havia 75,1 homes.
La renda mediana per habitatge era de 28.651 $ i la renda mediana per família de 35.298 $. Els homes tenien una renda mediana de 30.442 $ mentre que les dones 21.544 $. La renda per capita de la població era de 14.973 $. Entorn del 19,5% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolivar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Bolivar». American Fact Finder. Oficina del Cens dels Estats Units, 12-01-2010.
# Monarquia composta

Una monarquia composta és un tipus de monarquia (en el sentit de forma d'Estat) que es caracteritza per haver estat formada de resultes de l'agregació de diverses unitats polítiques per via d'unió dinàstica o hereditària dels seus sobirans, i de manera menys freqüent, per conquesta militar. La monarquia resultant esdevé un conglomerat polític superior que governa sobre una heterogeneïtat d'estats membres units en la figura del sobirà i que comparteixen la política exterior.

## Vegeu també

* Corona d'Aragó
* Monarquia d'Espanya

## Bibliografia

* Gil Pujol, Xavier «Visió europea de la monarquia espanyola com a monarquia composta, segles xvi i xvii». Las monarquías compuestas, siglos XVII-XVIII, 1995, pp. 19-43.
# Morón de Almazán

Morón de Almazán és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].